อายุ34ปีค่ะ ตอนนี้คลอดลูกได้1ปี 1เดือน รู้สึกช่วงหลังมีอาการวิตกกังวล จิตใจว้าวุ่นไม่เป็นสุข หายใจไม่ทั่วท้อง หงุดหงิดบ่อย ไม่มีสมาธิ ความจำสั้น คิดแต่เรื่องในแง่ลบ รู้ว่าควรคิดทางบวกแต่สมองพาให้คิดไปในทางลบ อยู่ๆก็อยากร้องไห้ ร้องไห้บ่อย พอได้ร้องก็ร้องออกมาจนรู้สึกพอใจถึงดีขึ้น รู้สึกกลัวเสียลูกไปทั้งที่อยู่ด้วยกันแทบตลอดเวลา ร้องไห้บ่อย ก่อนหน้านี้ช่่วงก่อนคลอด จับได้ว่าสามีแอบมีผู้หญิงอื่น และยังคงคาราคาซังอยู่เรื่อยๆ อยากตัดขาด ทำใจอยู่หลายครั้ง มีความหวาดระแวง ทั้งที่พยายามบอกตัวเองว่าทำใจได้แล้วจะปล่อยเขาไป แค่ยังตัดใจจริงๆไม่ได้ซะที พยายามคิดบวกแล้วนะคะ ว่าควรปล่อยไป เราต้องเดินต่อไป เรามีลูก ย้ำกับตัวเองตลอด เหมือนจะดีขึ้นอยู่พักหนึ่ง แล้วก็เป็นอีกเรื่อยๆ อยากปรึกษาคุณว่าดิฉันเป็นโรคซึมเศร้าไหมคะ
สวัสดีค่ะ อาการดังกล่าวมานั้นอาจเกิดจากภาวะซึมเศร้า โรคซึมเศร้า หรือโรคซึมเศร้าที่เกิดหลังคลอดหากสัมพันธ์กับภาวะหลังคลอดชัดเจนจะเรียกว่า ภาวะซึมเศร้าหลังคลอด (Postpartum Depression) ซึ่งคือภาวะอาการซึมเศร้า เสียใจ วิตกกังวล และอ่อนเพลียมากจนไม่สามารถเลี้ยงลูกหรือทำกิจวัตรประจำวันได้ตามปกติ ในบางรายอาจรุนแรงถึงขั้นมีความคิดอยากทำร้ายตนเองและบุตรของตนเองด้วย แต่ถ้าผ่านมาเป็นปีแล้ว เพิ่งมามีอาการผิดปกติ ก็จะนึกถึงได้น้อยสาเหตุอาจเกิดจากความเครียด ความกดดันจากการมีบุตร มีประวัติป่วยเป็นโรคซึมเศร้าอยู่เดิม มีปัญหาทางการเงินและครอบครัว หรือเป็นการตั้งครรภ์ที่ไม่พร้อมแนะนำพบจิตแพทย์หรือปรึกษากับสูตินรีแพทย์ที่ดูแลก่อนเบื้องต้นได้ว่ามีอาการซึมเศร้าหลังคลอดบุตรหรือไม่ การรักษาหลักๆก็คือการทำจิตบำบัดโดยแพทย์ผู้เชี่ยวชาญ และการรับประทานยาต้านเศร้าซึ่งเป็นยาปรับเคมีในสมองเป็นระยะสั้นๆหรือระยะยาวขึ้นกับการดำเนินโรคในแต่ละคนการดูแลตัวเองเบื้องต้นรับประทานอาหารที่มีประโยชน์ให้ครบถ้วนตามหลักโภชนาการ ออกกำลังกายอย่างสม่ำเสมอ หลีกเลี่ยงเครื่องดื่มที่มีแอลกอฮอล์ หาเวลาพักผ่อนให้เพียงพอ หาสิ่งที่ชอบทำเพื่อระบายความเครียด คุยกับคนที่ไว้ใจได้เพื่อช่วยหาทางแก้ไขปัญหาค่ะ